उन्‍होंने बताया कि उनके पास एक बेहतरीन टीम हैं. सभी लोग कर्मठ हैं, अपने काम जानते हैं. ये मीडिया प्रोफेशनल नहीं बल्कि पत्रकार हैं. नाजिम नकवी ने कहा कि टीएन मनीष वीपी न्‍यूज के रूप में टीम को लीड कर रहे हैं, जो साधना, सहारा और वाइस आफ इंडिया से जुड़े रहे हैं. मनीष जमीन से जुड़े पत्रकार हैं. आजतक से परवेज खान को लाया गया है, जो प्रोग्रामिंग टीम को लीड करेंगे. मार्केटिंग को विंस्‍टन पीटर लीड करेंगे, जो आजतक, यूटीवी से जुड़े रहे हैं. चैनल के रीजनल या नेशनल होने के सवाल पर उन्‍होंने कहा कि यह हिंदी बेल्‍ट का चैनल होगा. पहले चरण में हम इसे छत्‍तीसगढ़, मध्‍य प्रदेश तथा राजस्‍थान में दिखाएंगे. इसके बाद इसे दूसरे हिंदी राज्‍यों में भी दिखाया जाएगा. फिलहाल यह केबल पर उपलब्‍ध रहेगा. कुछ समय बाद इसे डीटीएच प्‍लेटफार्म पर लाया जाएगा.